《自仲嘉云亡未始见梦舟行夜入吴兴境有梦如平生感而赋诗四首 其一》
宋代·程俱

江子隘斯世，翛然向方蓬。一朝成千古，寤寐不复通。

夜入霅溪境，胡然见幽梦。高标何所似，俯仰风中松。

笑谈如平生，炯炯双方瞳。去年经行地，陈迹亦已空。

故应玄真老，相与游无穷。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。